ไฟแนนซ์ทูเดย์
...ทำดีต้องชม โครงการ &#8220;เพื่อนคู่คิดธุรกิจนวัตกรรม&#8221; ที่ธนาคารกรุงเทพดำเนินการร่วมกับสำนักงานพัฒนาวิทยาศาสตร์และเทคโนโลยีแห่งชาติ (สวทช.) ถือเป็นโครงการที่ดีมาก เน้นส่งเสริมการนำวิทยาศาสตร์ เทคโนโลยี และนวัตกรรม มาใช้เป็นฐานเสริมสร้างความเข้มแข็งให้กับเศรษฐกิจไทย
17 พ.ย. 2558

...ทำดีต้องชม โครงการ “เพื่อนคู่คิดธุรกิจนวัตกรรม” ที่ธนาคารกรุงเทพดำเนินการร่วมกับสำนักงานพัฒนาวิทยาศาสตร์และเทคโนโลยีแห่งชาติ (สวทช.) ถือเป็นโครงการที่ดีมาก เน้นส่งเสริมการนำวิทยาศาสตร์ เทคโนโลยี และนวัตกรรม มาใช้เป็นฐานเสริมสร้างความเข้มแข็งให้กับเศรษฐกิจไทย
โดยธนาคารกรุงเทพเข้าไปสนับสนุนโครงการนักวิทยาศาสตร์รุ่นเยาว์ของ สวทช.ให้ใช้ทักษะกระบวนการวิทยาศาสตร์นำไปประยุกต์ใช้สิ่งต่างๆ รอบตัวที่เกิดขึ้นในชีวิตประจำวันให้เป็นประโยชน์ หากนวัตกรรมไหนเข้าทีและสามารถนำออกมาผลิตใช้ได้จริงก็จะช่วยผลักดันให้เกิดขึ้นมาได้
...โครงการเหล่านี้ธนาคารอื่นก็มี อย่างเช่น ธนาคารกรุงไทยก็มีโครงการกรุงไทยยุววานิช แต่ไม่ได้เน้นนวัตกรรมใหม่ๆ  ซึ่งจะเข้ากับการปฏิรูปโครงการอุตสาหกรรม การส่งออกที่จะยกระดับไทยไปสู่ผู้ผลิตสินค้าไฮเทคโนโลยี ซึ่งเป็นไปตามเทรนด์ของนวัตกรรมสร้างชาติ
งานนี้คุณโทนี่ “ชาติศิริ โสภณพนิช” สนใจดูแลด้วยตัวเองแบบชื่นชอบเป็นการส่วนตัว
...วันที่ 19 พ.ย.นี้ ดูโอเอ็มดีแบงก์กสิกรไทย “ปรีดี ดาวฉาย” และ “ธีรนันท์ ศรีหงส์” กรรมการผู้จัดการ ธนาคารกสิกรไทย จะร่วมกันแถลงแผนงานธุรกิจธนาคารในปี 2559 ส่วนงานใหญ่ที่จะเชนจ์ธนาคารสู่ดิจิทัลแบงก์กิ้งเต็มรูปแบบ ต้องรอคุณปั้น “บัณฑูร ล่ำซำ” ประธานแบงก์ จะมาเดี่ยวไมโครโฟนด้วยตัวเอง
...ข่าวนี้ไปไงมายังไงไม่รู้ จู่ๆ ก็ลือกันว่า “บุญทักษ์ หวังเจริญ” ซีอีโอ ธนาคารทหารไทย ได้รับการทาบทามไปนั่งเป็นดีดีบินไทย เจ้าตัวได้ยินหัวเราะก๊าก บอกว่าไม่จริ๊ง ไม่จริง